น่าเสียดาย ไทย พ่ายยุ่น 2-3 คู่ ชวดตัดเชือกขนไก่เวิลด์ จูเนียร์ฯ
นักตบลูกขนไก่เยาวชนทีมชาติไทย พ่ายญี่ปุ่นหวุดหวิด 2 ต่อ 3 คู่ ตกรอบก่อนรองชนะเลิศ แบดมินตันเยาวชนชิงแชมป์โลกประเภททีมผสม บีดับเบิลยูเอฟ เวิลด์ จูเนียร์มิกซ์ ทีมแชมเปียนชิพ ครั้งที่ 15 ที่อินโดนีเซีย เมื่อวันพฤหัสบดี ได้แค่เข้าไปชิงอันดับ 5-8 เท่านั้น,วันที่ 13 ต.ค.60 การแข่งขันแบดมินตันเยาวชนชิงแชมป์โลกประเภททีมผสม บีดับเบิลยูเอฟ เวิลด์ จูเนียร์มิกซ์ ทีมแชมเปียนชิพ ครั้งที่ 15 ที่เมืองยอร์กยาการ์ตา ประเทศอินโดนีเซีย เมื่อวันพฤหัสบดีที่ 12 ต.ค. เป็นการแข่งขันในรอบก่อนรองชนะเลิศ ซึ่งทีมไทยลงสนามพบกับทีมญี่ปุ่น ผลปรากฏว่านักตบลูกขนไก่เยาวชนทีมชาติไทย แพ้ทีมญี่ปุ่นไปหวุดหวิด 2 ต่อ 3 คู่ โดยผลการแข่งขันทั้ง 5 คู่มีดังนี้ คู่ผสม ชาสินี โกรีภาพ กับ พชรพล นิพรรัมย์ แพ้ ทาคูมะ โอบายาชิ กับนาสึ ไซโตะ 14-21, 21-18, 17-21 ชายเดี่ยว กุลวุฒิ วิฑิตศานต์ ชนะ โคดาอิ นาราโอกะ 21-12, 21-17 ชายคู่ พชรพล นิพรรัมย์ กับณัฐพัฒน์,ตฤณขจี แพ้ มาฮิโระ คาเนโกะ กับยูโนซูเกะ คูโบตะ 21-10, 9-21, 12-21 หญิงเดี่ยว ภัทรสุดา ไชยวรรณ ชนะ ฮิราอิ มิซูอิ 21-17, 21-17 หญิงคู่ ศุภิสรา เพียวสามพราน กับขวัญชนก สุขใจประ– ภารัตน์ แพ้ ริน อิวานากะกับนาสึ ไซโตะ 21-17, 11-21, 14-21,สำหรับผลการแข่งขันอีก 3 คู่ ในรอบเดียวกัน จีนชนะอินโดนีเซีย 3 ต่อ 1 คู่ เกาหลีใต้ชนะฝรั่งเศส 3 ต่อ 2 คู่ และมาเลเซียชนะอินเดีย 3 ต่อ 0 คู่ ทีมไทยจะลงตบในกลุ่มชิงอันดับ 5-8 โดยจะพบกับอินโดนีเซียตอนค่ำวันพฤหัสบดี โดยอีกคู่ในรอบเดียวกัน ฝรั่งเศสจะพบกับอินเดีย ส่วนรอบรองชนะเลิศนั้น จีนจะพบกับญี่ปุ่น และเกาหลีใต้จะพบกับมาเลเซียในวันศุกร์
นักตบลูกขนไก่เยาวชนทีมชาติไทย พ่ายญี่ปุ่นหวุดหวิด 2 ต่อ 3 คู่ ตกรอบก่อนรองชนะเลิศ แบดมินตันเยาวชนชิงแชมป์โลกประเภททีมผสม บีดับเบิลยูเอฟ เวิลด์ จูเนียร์มิกซ์ ทีมแชมเปียนชิพ
แบดมินตันเยาวชนชิงแชมป์โลก,บีดับเบิลยูเอฟ เวิลด์ จูเนียร์มิกซ์ ทีมแชมเปียนชิพ,ชาสินี โกรีภาพ,พชรพล นิพรรัมย์,แบดมินตัน